Expoziție Atelier Q
2025-11-17 09:00 - 17:00, 2025-11-18 09:00 - 17:00, 2025-11-19 09:00 - 17:00 (Europe/Bucharest) | Galeria Arta 1, Calea Unirii, nr. 12, Craiova, Dolj, România
Galeria ARTA CRAIOVA
VERNISAJ: Luni, 3.11.2025, ora 18.00

Târgul de Crăciun Craiova 2025
2025-11-17 10:00 - 23:00, 2025-11-18 10:00 - 23:00, 2025-11-19 10:00 - 23:00 | Locații multiple, Craiova, Dolj, România
Târgul de Crăciun Craiova Magia sărbătorilor de iarnă revine în Craiova în perioada 14 noiembrie 2025 – 11 ianuarie 2026. Tema ediției din acest an este „Spărgătorul de Nuci”, povestea clasică a Crăciunului care va prinde viață în inima orașului. Craiova va fi luminată cu peste două milioane de beculețe, iar noile căsuțe de turtă dulce cu acoperișuri din zăpadă vor aduce farmecul unei lumi desprinse din basme.
Locuri de desfășurare Târgul de Crăciun Craiova 2025:
Anul acesta, povestea Târgului de Crăciun se întinde în șase piețe tematice, fiecare cu propriul univers:

– Piața Mihai Viteazul – „Candy Land” – un regat al dulciurilor, unde fiecare colț strălucește în culori de poveste,.
– Zona Doljana – „Carousel Christmas” – căsuțe inedite, decorate în spirit de sărbătoare, pentru cei mari și mici.
– Piața Frații Buzești – „Crăciun Tradițional” – locul unde tradițiile prind viață, între colinde, meșteșuguri și bucate românești.
– Piața William Shakespeare – „Țara lui Moș Crăciun” – un univers magic pentru copii și tineret, unde pot găsi carousele, trenulețe, filme VR și roata panoramică care îi poartă pe copii spre cerul luminat al Craiovei.
– Strada Theodor Aman – „Best Christmas Street Food” – un festin culinar modern, unde aromele tradiționale se împletesc cu gusturi internaționale.
– English Park – „Țara Jucăriilor” – paradisul copiilor, cu figurine uriașe, jocuri și personaje de basm.

✓ Tema principală: „Spărgătorul de nuci”

✓ 6 zone personalizate diferit
✓ Peste 2 milioane de beculețe și decorațiuni luminoase
✓ Căsuțe unicat tip căsuță de turtă dulce, dar și altele cu design diferit
✓ Brad spectaculos în Piața Mihai Viteazul, cu un design inedit, sub formă de magazin de jucării
✓ Bradul-scenă în Piața Frații Buzești
✓ Mii de decorațiuni tip jucării și dulciuri gigant

Program Târgul de Crăciun Craiova 2025!

Roata panoramică, patinoarul, căsuțele cu bunătăți, decorațiunile spectaculoase și cele peste 2 milioane de luminițe vă așteaptă în continuare până pe 11 ianuarie 2026 să vă bucurați de magia sărbătorilor. (ATENȚIE! Show-ul Sania lui Moș Crăciun nu se mai organizează!)

Program de vizitare:
Luni – Joi: 13:00 – 22:00
Vineri – Duminică: 10:00 – 23:00

NOTĂ: Condiţiile meteorologice nefavorabile pot anula o parte dintre manifestările programate în aer liber!

CALLAS MASTERCLASS
2025-11-17 20:00 - 21:30 | Teatrul Național Craiova – Sala Amza Pellea, Str. A. I. Cuza, nr. 11, Craiova, Dolj, 200585, România
CALLAS MASTERCLASS
de Terrence McNally
Teatrul National „Marin Sorescu” Craiova
17 Noiembrie 2024 ora 20:00
Traducerea, adaptarea și regia: Laurențiu RusescuDirecția muzicală: Daniel JingaCu: Oana Pellea, Diana Hurjă, Cătălina Sima, Alexandru Nagy, Alexandru Popa
Descoperă „Master Class” – o experiență teatrală unică la granița dintre teatru și operă, ce aduce în prim-plan fascinanta personalitate a legendarei Maria Callas. Inspirată din realitatea masterclass-urilor susținute de Maria Callas la Juilliard School of Music din New York, piesa semnată de Terrence McNally te invită să pătrunzi în culisele artei și ale sufletului unei dive. În fața tinerilor aspiranți la o carieră în belcanto, Callas nu oferă doar lecții de tehnică vocală, ci își dezvăluie cu sinceritate trăirile, vulnerabilitățile și marile întrebări ale vieții de artist.
Fiecare întâlnire cu studenții este o ocazie pentru introspecție: prin ochii inocentei Sophie, Callas își retrăiește propriile nesiguranțe din tinerețe; ambiția lui Sharon o provoacă să-și regândească standardele de perfecțiune; tenorul Tony îi reaprinde pasiunea pentru muzică, amintindu-i de dragostea pură pentru artă, dincolo de povara celebrității.
Oana Pellea oferă o interpretare memorabilă, reușind să redea cu autenticitate complexitatea Mariei Callas: exigentă și pasională, fragilă și impunătoare, mereu umană. Fără a imita, actrița recreează pe scenă aura legendară a sopranei, transformând fiecare moment într-o revelație.
Spectacolul devine o confesiune emoționantă despre sacrificiile și prețul succesului, despre arta dusă la extrem și obsesia pentru perfecțiune. „Master Class” pune întrebări esențiale despre limitele artistului și despre cât de departe poate merge cineva în numele artei.
Nu rata ocazia să descoperi latura nevăzută a celei mai mari soprane a secolului, într-un spectacol magnetic și profund!

Expoziție „Maria Tănase – Cântecul care-și poartă rădăcinile”
2025-11-18 09:00 - 17:00, 2025-11-19 09:00 - 17:00, 2025-11-20 09:00 - 17:00 | Muzeul Olteniei – Secția de Etnografie – Casa Băniei, Str. Matei Basarab, nr. 16, Craiova, Dolj, România
🏛️În semn de prețuire, Muzeul Olteniei, Secția de Etnografie, organizează expoziția „Maria Tănase – Cântecul care-și poartă rădăcinile”, ce va fi vernisată în data de 23 septembrie 2025, ora 11:00, la „Casa Băniei”, în cadrul celei de-a XXVIII-a ediții a Festivalului Concurs „Maria Tănase”, cel mai longeviv eveniment artistic de muzică populară din România, organizat în Craiova încă din anul 1969.
📌Expoziția „Maria Tănase – Cântecul care-și poartă rădăcinile” reunește obiecte de o valoare istorică inestimabilă, ce fac parte din colecția ”Maria Tănase”, care întrunește un număr de 1300 de obiecte ce au aparținut marii artiste ce au intrat în patrimoniul muzeului prin donație în anul 1976.
♦️Această expoziție aduce în fața publicului documente originale de stare civilă, respectiv certificat de naștere, de căsătorie precum și testamentul artistei, piese de mobilier, obiecte decorative de interior, obiecte vestimentare de excepție – costum de scenă și costum popular, obiecte de artă plastică, fotografii din viața personală și viața artistică, documente, premii și medalii obținute în țară și străinătate, fotografii, instantanee alături de colegii și de prietenii din Bucureștiul de altădată.
❗️Evenimentul completează în mod firesc Festivalul Concurs „Maria Tănase”, oferind vizitatorilor o incursiune în universul celei supranumite „Pasărea Măiastră”.
🔸Maria Tănase s-a născut în toamna anului 1913, în mahalaua Cărămidarilor, strada Livada cu Duzi, din Bucureștiul de altădată. A crescut într-un univers parfumat de flori și arome, de legume cultivate de oameni veniți din toate colțurile țării. De mică, a purtat în suflet o lume întreagă de tradiții, de emoții și este un dar, rar, pentru cultura românească.
🔸Maria Tănase nu este doar o voce, este ecoul unui popor, un patrimoniu viu, un fenomen al promovării valorilor autentice, un mesager al culturii tradiționale românești care continuă să emoționeze și să inspire generații întregi.

Expoziție temporară „Molia - exemplare spectaculoase din patrimoniul exotic al Secției de Științele Naturii a Muzeului Olteniei Craiova”
2025-11-18 09:00 - 17:00, 2025-11-19 09:00 - 17:00, 2025-11-20 09:00 - 17:00 | Muzeul Olteniei – Secția de Științele Naturii, Str. Popa Şapcă, nr. 8, Craiova, Dolj, România
🏛️Expoziție temporară „Molia – exemplare spectaculoase din patrimoniul exotic al Secției de Științele Naturii a Muzeului Olteniei Craiova”
📌 Molia este denumirea dată unui grup de insecte din ordinul Lepidoptera, asemănătoare cu fluturii.
♦️Scopul expoziției este semnalarea prezenţei valoroasei colecţii în patrimoniul muzeului, având în vedere că puţine muzee au privilegiul de a avea în patrimoniu colecţii de fluturi exotici.
✨Colecţia de fluturi exotici „Claudia Stănoiu” a fost achiziţionată în anul 1975 şi însumează 1200 de exemplare provenite din regiunile: neotropicală, ethiopiană, indo-malaeză, australiană şi holarctică.
🔸Din Colecția „Claudia Stănoiu” au fost selectate peste 200 de exemplare de molii (ordinul Lepidoptera), temă expusă pentru prima dată. Astfel vizitatorii au ocazia să cunoască informații despre molii – insecte speciale dar și contestate, însă extrem de puțin cunoscute.
✔️Curator expoziție: dr. Lila Gima, muzeograf – Secția de Științele Naturii – Muzeul Olteniei.
❗️Expoziția este deschisă spre vizitare până la sfârșitul lunii noiembrie la Secția de Științele Naturii a Muzeului Olteniei Craiova.

𝑃𝑎𝑡𝑟𝑖𝑚𝑜𝑛𝑖𝑢𝑙 𝑒𝑛𝑡𝑜𝑚𝑜𝑙𝑜𝑔𝑖𝑐 𝑎𝑙 𝑀𝑢𝑧𝑒𝑢𝑙𝑢𝑖 𝑂𝑙𝑡𝑒𝑛𝑖𝑒𝑖 𝐶𝑟𝑎𝑖𝑜𝑣𝑎 𝑐𝑜𝑛𝑠𝑒𝑟𝑣𝑎̆ 53.870 𝑝𝑖𝑒𝑠𝑒 𝑓𝑖𝑖𝑛𝑑 𝑐𝑜𝑛𝑠𝑡𝑖𝑡𝑢𝑖𝑡 𝑑𝑖𝑛: 36.090 𝑖𝑛𝑠𝑒𝑐𝑡𝑒 𝑐𝑜𝑙𝑒𝑐𝑡𝑎𝑡𝑒, 11.241 𝑖𝑛𝑠𝑒𝑐𝑡𝑒 𝑎𝑐ℎ𝑖𝑧𝑖𝑡̧𝑖𝑜𝑛𝑎𝑡𝑒 𝑠̧𝑖 7.539 𝑖𝑛𝑠𝑒𝑐𝑡𝑒 𝑑𝑜𝑛𝑎𝑡𝑒.
În cadrul insectelor achiziţionate, este conservată şi colecţia de fluturi exotici „𝐶𝑙𝑎𝑢𝑑𝑖𝑎 𝑆𝑡𝑎̆𝑛𝑜𝑖𝑢”, fiind singura colecţie de insecte exotice din patrimoniu. Ea completează lepidopterele autohtone din patrimoniu, având atât importanţă ştiinţifică, dar şi expoziţională.
𝐄𝐱𝐩𝐨𝐳𝐢𝐭̦𝐢𝐚 𝐝𝐞 𝐟𝐚𝐭̦𝐚̆, 𝐢𝐧𝐭𝐢𝐭𝐮𝐥𝐚𝐭𝐚̆ „𝑀𝑜𝑙𝑖𝑎 – 𝑒𝑥𝑒𝑚𝑝𝑙𝑎𝑟𝑒 𝑠𝑝𝑒𝑐𝑡𝑎𝑐𝑢𝑙𝑜𝑎𝑠𝑒 𝑑𝑖𝑛 𝑝𝑎𝑡𝑟𝑖𝑚𝑜𝑛𝑖𝑢𝑙 𝑒𝑥𝑜𝑡𝑖𝑐 𝑎𝑙 𝑆𝑒𝑐𝑡̦𝑖𝑒𝑖 𝑑𝑒 𝑆̦𝑡𝑖𝑖𝑛𝑡̦𝑒𝑙𝑒 𝑁𝑎𝑡𝑢𝑟𝑖𝑖 𝑎 𝑀𝑢𝑧𝑒𝑢𝑙𝑢𝑖 𝑂𝑙𝑡𝑒𝑛𝑖𝑒𝑖 𝐶𝑟𝑎𝑖𝑜𝑣𝑎” 𝐜𝐨𝐧𝐭̦𝐢𝐧𝐞 𝐩𝐢𝐞𝐬𝐞 𝐬𝐞𝐥𝐞𝐜𝐭𝐚𝐭𝐞 𝐝𝐢𝐧 𝐜𝐨𝐥𝐞𝐜𝐭̦𝐢𝐚 𝐝𝐞 𝐟𝐥𝐮𝐭𝐮𝐫𝐢 𝐞𝐱𝐨𝐭𝐢𝐜𝐢 „𝐂𝐥𝐚𝐮𝐝𝐢𝐚 𝐒𝐭𝐚̆𝐧𝐨𝐢𝐮”.
𝐈̂𝐧 𝐜𝐚𝐝𝐫𝐮𝐥 𝐞𝐱𝐩𝐨𝐳𝐢𝐭̦𝐢𝐞𝐢 „𝐌𝐨𝐥𝐢𝐚 – 𝐞𝐱𝐞𝐦𝐩𝐥𝐚𝐫𝐞 𝐬𝐩𝐞𝐜𝐭𝐚𝐜𝐮𝐥𝐨𝐚𝐬𝐞 𝐝𝐢𝐧 𝐩𝐚𝐭𝐫𝐢𝐦𝐨𝐧𝐢𝐮𝐥 𝐞𝐱𝐨𝐭𝐢𝐜 𝐚𝐥 𝐒𝐞𝐜𝐭̦𝐢𝐞𝐢 𝐝𝐞 𝐒̦𝐭𝐢𝐢𝐧𝐭̦𝐞𝐥𝐞 𝐍𝐚𝐭𝐮𝐫𝐢𝐢 𝐚 𝐌𝐮𝐳𝐞𝐮𝐥𝐮𝐢 𝐎𝐥𝐭𝐞𝐧𝐢𝐞𝐢 𝐂𝐫𝐚𝐢𝐨𝐯𝐚” 𝐬𝐮𝐧𝐭 𝐚𝐛𝐨𝐫𝐝𝐚𝐭𝐞 𝐚𝐬𝐩𝐞𝐜𝐭𝐞 𝐩𝐫𝐞𝐜𝐮𝐦:
diferențe și asemănări între fluturi și molii,
morfologia şi metamorfoza moliilor,
dimorfismul sexual,
regimul trofic al moliilor,
adaptări pentru supravieţuire,
rolul moliilor în ecosisteme precum și
importanță lor în viață oamenilor de-alungul secolelor.
În cadrul expoziției vor fi expuse insectare cu peste 200 piese exotice spectaculoase, printre care și: 𝑀𝑜𝑙𝑖𝑎 𝑎𝑡𝑙𝑎𝑠 (𝐴𝑡𝑡𝑎𝑐𝑢𝑠 𝑎𝑡𝑙𝑎𝑠) – cea mai mare molie din lume, 𝑇ℎ𝑦𝑠𝑎𝑛𝑖𝑎 𝑎𝑔𝑟𝑖𝑝𝑝𝑖𝑛𝑎 – lepidoptera cu cea mai mare anvergură a aripilor, 𝐶ℎ𝑟𝑦𝑠𝑖𝑟𝑖𝑑𝑖𝑎 𝑟ℎ𝑖𝑝ℎ𝑒𝑢𝑠 – considerată a fi una dintre cele mai frumoase și impresionante lepidoptere, 𝑀𝑜𝑙𝑖𝑎 𝑙𝑢𝑛𝑎 (𝐴𝑐𝑡𝑖𝑎𝑠 𝑙𝑢𝑛𝑎), 𝐴𝑔𝑙𝑜𝑠𝑠𝑎 𝑐𝑢𝑝𝑟𝑖𝑛𝑎 – cunoscută pentru că s-ar fi hrănit cu grăsime umană, 𝑈𝑡𝑒𝑡ℎ𝑒𝑖𝑠𝑎 𝑜𝑟𝑛𝑎𝑡𝑟𝑖𝑥 – subiectul unor numeroase studii comportamentale, etc.
Exemplarele care vor fi expuse au fost colectate din pădurea amazoniană sau din vegetaţia luxuriantă a pădurii tropicale (𝐼𝑛𝑑𝑖𝑎, 𝑃𝑒𝑟𝑢, 𝑁𝑜𝑢𝑎 𝐺𝑢𝑖𝑛𝑒𝑒, 𝐶𝑜𝑛𝑔𝑜, 𝐵𝑟𝑎𝑧𝑖𝑙𝑖𝑎 𝑒𝑡𝑐.) și sunt rezultatul schimburilor realizate de regretatul profesor dr. Ioan Stănoiu cu specialiști și colecționari din întreaga lume.
𝐀𝐯𝐚̂𝐧𝐝 𝐢̂𝐧 𝐯𝐞𝐝𝐞𝐫𝐞 𝐟𝐚𝐩𝐭𝐮𝐥 𝐜𝐚̆ 𝐬𝐩𝐞𝐜𝐢𝐢𝐥𝐞 𝐞𝐱𝐨𝐭𝐢𝐜𝐞 𝐬𝐮𝐧𝐭 𝐟𝐨𝐚𝐫𝐭𝐞 𝐠𝐫𝐞𝐮 𝐝𝐞 𝐜𝐮𝐧𝐨𝐬𝐜𝐮𝐭 𝐢̂𝐧 𝐦𝐞𝐝𝐢𝐮𝐥 𝐧𝐚𝐭𝐮𝐫𝐚𝐥 𝐝𝐢𝐧 𝐜𝐚𝐮𝐳𝐚 𝐞𝐭𝐨𝐥𝐨𝐠𝐢𝐞𝐢 𝐬̧𝐢 𝐚𝐫𝐞𝐚𝐥𝐮𝐥𝐮𝐢 𝐥𝐨𝐫, 𝐜𝐨𝐥𝐞𝐜𝐭̧𝐢𝐢𝐥𝐞 𝐦𝐮𝐳𝐞𝐚𝐥𝐞 𝐨𝐟𝐞𝐫𝐚̆ 𝐬𝐩𝐞𝐜𝐢𝐚𝐥𝐢𝐬̧𝐭𝐢𝐥𝐨𝐫 𝐬̦𝐢 𝐯𝐢𝐳𝐢𝐭𝐚𝐭𝐨𝐫𝐢𝐥𝐨𝐫 𝐩𝐨𝐬𝐢𝐛𝐢𝐥𝐢𝐭𝐚𝐭𝐞𝐚 𝐝𝐞 𝐚 𝐜𝐮𝐧𝐨𝐚𝐬̧𝐭𝐞 𝐦𝐚𝐫𝐞𝐚 𝐝𝐢𝐯𝐞𝐫𝐬𝐢𝐭𝐚𝐭𝐞 𝐬̧𝐢 𝐫𝐚̆𝐬𝐩𝐚̂𝐧𝐝𝐢𝐫𝐞𝐚 𝐬𝐩𝐞𝐜𝐢𝐢𝐥𝐨𝐫 𝐩𝐫𝐢𝐧 𝐩𝐫𝐞𝐥𝐮𝐜𝐫𝐚𝐫𝐞𝐚 𝐬̧𝐢 𝐩𝐮𝐛𝐥𝐢𝐜𝐚𝐫𝐞𝐚 𝐝𝐚𝐭𝐞𝐥𝐨𝐫 𝐝𝐞𝐭̧𝐢𝐧𝐮𝐭𝐞 𝐝𝐞 𝐞𝐱𝐞𝐦𝐩𝐥𝐚𝐫𝐞𝐥𝐞 𝐚𝐟𝐥𝐚𝐭𝐞 𝐢̂𝐧 𝐜𝐨𝐥𝐞𝐜𝐭̧𝐢𝐢.

Expoziție de fotografie „Craiova Turistică – Festivaluri în Bănie”
2025-11-18 09:00 - 17:00, 2025-11-19 09:00 - 17:00 | Muzeul Cărții și Exilului Românesc, Str. 24 Ianuarie nr. 4, Craiova, Dolj, România
Muzeul Cărții și Exilului Românesc găzduiește sâmbătă, 18 octombrie 2025, la ora 11.00, vernisajul expoziției de fotografie „Craiova Turistică – Festivaluri în Bănie” organizată în parteneriat cu Primăria Municipiului Craiova, Consiliul Județean Dolj, Biblioteca Județeană „Alexandru și Aristia Aman”, Uniunea Ziariștilor Profesioniști din România, Filiala „Tudor Arghezi” – Dolj și Asociația Artiștilor Fotografi „Dacia Malvensis”.
Una dintre preocupările Asociației Artiștilor Fotografi „Dacia Malvensis” constă în organizarea periodică a unor manifestări reunite sub genericul „Craiova Turistică” menite să evidențieze frumusețile municipiului, manifestări care pot fi grupate în sintagma „Arta fotografică în slujba Cetății”.
Expoziția „Craiova Turistică – Festivaluri în Bănie” grupează 270 de fotografii (format 40×60 cm) care surprind instantanee de la câteva dintre cele mai importante manifestări organizate în municipiul Craiova: Intencity, Puppets Occupy Street, Craiova Jazz Festival, Festivalul Internațional Shakespeare, Festivalul Internațional „George Enescu 2025 la Craiova”, Craiova Air Show, Festivalul Medieval „Zilele Mihai Viteazul”, Connect Festival Craiova.
În cadrul expoziției „Craiova Turistică – Festivaluri în Bănie” expun 16 artiști fotografi craioveni:
✔Rucsandra Silvia Călin – EFIAP-D1
✔Livia Corcoveanu
✔Gabriela Vochescu
✔Claudia Radu
✔Mihaela Eleonora Cojocaru
✔Marina Gabriela Bărăitaru
✔Cristi Floriganță
✔Ion Claudiu Nețoiu
✔Bogdan Ioan Tătaru
✔Cătălin Obreja
✔Victor Catalin Boldîr
✔Bogdan Negoiță
✔Andi Voicu
✔Angelo Sab
✔Valerian Cruceru
✔Ovidiu Urziceanu
Vernisajul expoziției va fi moderat de Andrada Cojocaru, președinte al Uniunii Ziariștilor Profesioniști din România, Filiala Dolj „Tudor Arghezi”. În cadrul evenimentului, artiștii de la Filarmonica „Oltenia” Craiova și Opera Română Craiova vor susține scurte momente artistice.
Expoziția „Craiova Turistică – Festivaluri în Bănie” va putea fi vizitată la Muzeul Cărții și Exilului Românesc în perioada 18 octombrie – 19 noiembrie 2025.

Expoziție „Regina Maria – 150 de ani de istorie”
2025-11-18 09:00 - 17:00, 2025-11-19 09:00 - 17:00 | Muzeul Olteniei – Secția Istorie și Arheologie, Str. Madona Dudu, nr. 14, Craiova, Dolj, România
🏛️Muzeul Olteniei Craiova omagiază 150 de ani de la nașterea Reginei Maria a României printr-o amplă expoziție temporară
📌Cu ocazia împlinirii a 150 de ani de la nașterea Reginei Maria a României (1875-1938), Muzeul Olteniei Craiova, cu sprijinul Consiliului Județean Dolj, organizează, în parteneriat cu Serviciul Județean Dolj al Arhivelor Naționale, Muzeul de Artă Craiova și Institutul de Cercetări Socio-Umane din Craiova „C. S. Nicolăescu Plopșor”, expoziția temporară „Regina Maria – 150 de ani de istorie”.
✨Evenimentul aduce un omagiu uneia dintre cele mai carismatice și influente figuri feminine din istoria României, care a marcat prin eleganță, inteligență și consecvență momente cruciale din devenirea națională. Expoziția oferă publicului prilejul de a redescoperi personalitatea complexă a Reginei Maria – soție, mamă, soră de caritate și regină.
👉În spațiile expoziționale ale Secției de Istorie-Arheologie sunt reunite fotografii și cărți poștale de epocă, unele purtând semnătura olografă a Reginei, care surprind atât momente oficiale, cât și scene din viața de familie. Printre exponate se regăsesc numeroase imagini ale Reginei împreună cu soțul său, Regele Ferdinand I, și cei șase copii ai lor, care ilustrează dimensiunea profund umană și tandră a celei care a fost numită „mama României Mari”.
👑Momentul încoronării de la Alba Iulia, din anul 1922, este surprins prin fotografii și medalii, iar Serbările Încoronării de la București sunt marcate în expoziție printr-un bilet de acces la acest solemn moment.
📸Publicul va putea admira, de asemenea, portrete ale Reginei realizate în diverse tehnici artistice, o tapiserie de excepție și un bust din bronz semnat de Milița Petrașcu, una dintre cele mai valoroase creații dedicate Reginei Maria, remarcabilă prin expresivitate și rafinament.
📜Expoziția include sigiliul Casei Majestății Sale Regina Maria, precum și corespondență cu prințul Barbu Știrbei și fostul prim ministru I. G. Duca, dar și un fotoreportaj de la funeraliile Reginei din anul 1938, care surprinde atmosfera de reculegere și emoția profundă trăită de poporul român la despărțirea de suverana sa iubită.
🏛️Prin acest demers expozițional, Muzeul Olteniei Craiova, împreună cu partenerii săi instituționali, dorește să readucă în conștiința publicului imaginea luminoasă a Reginei Maria – femeia care, prin devotament, cultură și spirit vizionar, a contribuit decisiv la consolidarea prestigiului României în lume.
🔶Expoziția „Regina Maria – 150 de ani de istorie” va fi vernisată în data de 29 octombrie 2025, ora 11, la Secția de Istorie-Arheologie a Muzeului Olteniei Craiova, str. Madona Dudu nr. 14 și va fi deschisă publicului până la 30 martie 2026.

Expoziția SHOW (reel) / Talking about my Generation
2025-11-18 09:00 - 17:00, 2025-11-19 09:00 - 17:00 | Centrul Constantin Brâncuși, Calea Unirii, nr. 15, Craiova, Dolj, România
Muzeul de Artă Craiova vă invită joi, 6 noiembrie 2025, ora 17:00, la Centrul „Constantin Brâncuși”, unde va avea loc vernisajul unei noi expoziții realizate în colaborare cu Departamentul Foto-Video al Universității Naționale de Arte din București
SHOW(reel) / Talking about my Generation
Fotografie/ instalațieVideo
Curator: Michele Bressan
Expoziția marchează 30 de ani de la înființarea Departamentului Foto-Video și se înscrie în seria de evenimente organizate în cadrul parteneriatului instituțional dintre Muzeul de Artă Craiova și Universitatea Națională de Arte din București. Proiectul este realizat de asist. univ. dr. Michele Bressan, în colaborare cu conf. univ. dr. Alexandru Solomon și lect. univ. dr. Alexandru Patatics, aceștia din urmă asigurând curatoriatul secțiunii video.
Expun :
Fotografie/Instalație :
Alex Pașca, Alexia Popescu, Anca Enache, Bianca Georgiana Voicu, Cristina Ulmanu, David Pelmuș, Dumitrița Râzlog, Elena Tănăsescu, Lena Ciobanu, Maria Bâcu, Matei Milstein, Nadina Stoica, Robert Mancini, Ruxandra Nițescu, Sebastian Neculai, Răzvan Șumilă, Teodor Georgescu, Valeriu Cătălineanu, Vasile Tiliban, Vlad Mihuțoiu.
Video :
Adrian Onexe, Anca Enache, Anca Țintea, Bogdan Enciulescu-Ciuciu, Clara Goldenstein, Cătălin Nae, Delia Prodan, Dimitrie Gora, Dora Huiban, Georgiana Cojocaru, Ioana Albu, Maria-Bianca Popa, Maria Nicolae, Mihai Bodea, Ruxandra Nițescu, Ștefan Sali, Ștefania Crăciun, Teodora Rotaru, Vlad Dragne.
Andreea-Maria Tîrziu, Andrei-Adrian Oprea, Ana-Maria Mihailidis, Cristina Croitoru, Cristina Tudor, Cătălin Ionuț Sturzea, David Dincă, Flavius-Alexandru Cîrlig, Gabriel Santoro, Irina Aldea, Karina Bărbulescu, Mircea Radu, Renaldo Bano, Selena Pîrvu, Vlad-Andrei Cojocaru.

„SHOW(reel) / Talking about my Generation este construită pe ideea unui carusel de lucrări ce acoperă întregul spectru al departamentului de fotografie al Universității Naționale de Arte din București. Sunt prezentate atât lucrări de licență sau disertație, cât și lucrări realizate de doctoranzi sau de studenți aflați încă în anii de studiu.Subtitlul, Talking about my generation, este o parafrazare a piesei My Generation, lansată în 1965 de The Who și preia, de fapt, conceptul expozițional. Pornind de la posibilitatea de a accesa o arhivă de lucrări care acoperă ultimii ani, se constată că anumite teme se regăsesc frecvent în discursurile mai multor studenți. Ajungem astfel să percepem aceste lucrări drept un background pentru generațiile de absolvenți din ultimii ani. Într-un sens macro, identificăm lucrările pe o busolă generațională, care ne permite să localizăm actualitatea practicilor definitorii pentru sfera ultra-contemporană. Acel talking about capătă o încărcătură conceptuală. Pe parcurs, procesul a devenit similar cu cel al unui sonar care emite de fiecare dată când întâlnește ceva relevant. Selecția lucrărilor se configurează astfel ca o colecție de asemenea semnale receptate; un ansamblu capabil să definească atât each generation, cât și my generation, cea cu care fiecare dintre artiștii participanți se identifică prin lucrări ce devin instrumente de localizare spațio-temporală a autorului.Selecția expusă la Muzeul de Artă din Craiova transformă spațiul într-un Kunstkabinett, într-o cameră artistică dominată de preocupări estetice, în care lucrurile se întâmplă pentru că sunt lăsate să se întâmple. Acest tip de display explorează dinamica unei faze importante: aceea a unui moment de trecere; o trecere care este, în primul rând, de natură mentală. Expoziția de la Centrul „ Constantin Brâncuși” din Craiova este gândită ca un reper simbolic; este momentul în care carierele încep sau, uneori, sunt prematur abandonate. Astfel de expoziții au o menire diferită de cea imediat recognoscibilă: aceea a unei simple prezentări de lucrări realizate de studenți. Cred că asemenea proiecte, cu toate etapele și încărcătura lor, funcționează ca o simulare, în care cei implicați nu doar se responsabilizează, ci își pot imagina o posibilă viață trăită în acești parametri”, apreciază curatorul Michele Bressan.

SHOW(reel) / Talking about my Generation va putea fi vizitată gratuit la Centrul „Constantin Brâncuși” Craiova, în perioada 7 noiembrie 2025 – 30 ianuarie 2026, de marți până duminică, între orele 10:00 – 17:00.

Expoziție Alexandru Pasat - Memoria materiei, metamorfoza formelor
2025-11-18 10:00 - 17:00, 2025-11-19 10:00 - 17:00 | Muzeul de Artă Craiova, Calea Unirii, nr. 15, Craiova, Dolj, România
Muzeul de Artă Craiova vă invită să vizitați expozița Alexandru PASAT – Memoria materiei, metamorfoza formelor (sculptură, desen), curator: Ruxandra Demetrescu. Deschiderea expoziției are loc joi, 16 octombrie, 2025, ora 17:00.
Alexandru Pasat este o personalitate remarcabilă a culturii vizuale contemporane românești. Născut în 1955 în comuna Plenița din județul Dolj, Alexandru Pasat și-a început studiile artistice la Liceul de Artă din Craiova. A urmat sculptura la Institutul de Arte plastice „Ion Andreescu“ din Cluj-Napoca, devenind profesor al acestei prestigioase universități. A expus în țară și în străinătate, pentru activitatea sa fiindu-i decernate numeroase premii dintre care: Premiul de Excelență al Uniunii Artiștilor Plastici din România (2020), Medalia Meritul Cultural Clasa I conferită de Preşedintele României (2004), Medalia de aur pentru participarea României la Bienala Internaţională de Sculptură „Dantesca”, Ravenna, Italia (1988).
Activitatea sa artistică se distinge prin dimensiunea înnoitoare a experimentelor formale și interesul constant pentru explorarea diverselor materiale/materialități caracteristice sculpturii. Memoria materiei, metamorfoza formelor este prima sa expoziție personală la Craiova, unde vor fi expuse lucrări realizate în ultimii ani, într-un parcurs retrospectiv marcat de câteva opere emblematice, ce datează din perioada 1990-2010.
Expoziţia Memoria materiei, metamorfoza formelor va putea fi vizitată la parterul Palatului „Jean Mihail” în perioada în perioada 17 octombrie 2025 – 15 martie 2026, de marți până duminică între orele 10:00 – 17:00.
*
Alexandru Pasat s-a născut la 27 aprilie 1955. În perioada 1976 – 1980 a studiat la Institutul de Arte Plastice „Ion Andreescu” Cluj-Napoca, specializarea Sculptură. Din 1999 este profesor invitat la Academia de Vară – Beratzhausen (Regensburg / Germania), iar din 2004 a devenit cadru didactic la secția sculptură a Universității de Artă și Design din Cluj-Napoca.
Partener: Consiliul Județean DoljParteneri media: TVR Craiova, Tele U Craiova, Modernism, Curatorial, Ramuri, Scrisul Românesc, Mozaicul, Discover Dolj.

Forumul Carierei la Universitatea din Craiova
2025-11-18 10:00 - 2025-11-19 17:00 | Universitatea din Craiova, Str. A. I. Cuza, nr. 13, Craiova, Dolj, România
Universitatea din Craiova organizează, în perioada 18–19 noiembrie 2025, Forumul Carierei (FoCar). Evenimentul va fi deschis de prof. univ. dr. Cezar Ionuț Spînu, rectorul Universității din Craiova, începând cu ora 10:00.
Forumul Carierei se va desfășura în holul central al Universității din Craiova și în foaierul Aulei „Mihai I al României” (str. A. I. Cuza, nr. 13).
Peste 50 de angajatori din mai multe domenii de activitate își vor prezenta ofertele la standurile special amenajate. Pe parcursul celor două zile, participanții vor putea descoperi oportunități de internship, joburi de vară, programe de formare și specializare. În plus, vor putea să interacționeze direct cu potențialii angajatori.
Forumul Carierei este conceput ca un spațiu de întâlnire între studenți, absolvenți, angajatori și autorități locale, având ca scop facilitarea dialogului și a colaborării pentru sprijinirea integrării tinerilor pe piața muncii. Evenimentul urmărește, totodată, să pregătească participanții pentru tendințele viitoare ale pieței muncii și să contribuie la dezvoltarea unei rețele de experți implicați în formarea viitorilor absolvenți.
Evenimentul este organizat în parteneriat cu ADR S-V Oltenia, AJOFM Dolj, FPIMM Oltenia și Manpower și este finanțat de Ministerul Muncii, Familiei, Tineretului și Solidarității Sociale, prin Casa de Cultură a Studenților Craiova.

Expoziție de fotografie „Mirifica Românie”
2025-11-18 18:00 - 19:00, 2025-11-19 09:00 - 17:00 | Muzeul Cărții și Exilului Românesc, Str. 24 Ianuarie nr. 4, Craiova, Dolj, România
Muzeul Cărții și Exilului Românesc găzduiește marți, 18 noiembrie 2025, la ora 18.00, vernisajul expoziției de fotografie „Mirifica Românie”, organizată în cadrul programului „Bănia Photographic Art Tour”, derulat de Asociația Artiștilor Fotografi „Dacia Malvensis” din Oltenia, în colaborare cu Consiliul Județean Dolj, Primăria Municipiului Craiova, Biblioteca Județeană „Alexandru și Aristia Aman” și Uniunea Ziariștilor Profesioniști din România – Filiala Dolj.
Organizată în preajma Zilei Naționale a României, expoziția de fotografie „Mirifica Românie” reunește 180 de lucrări realizate de artiști fotografi din Craiova și din întreaga țară, lucrări care surprind chipul viu al României, de la peisaje ce poartă tăcerea muntelui și lumina câmpiei, la oameni, tradiții și simboluri ale unei identități ce dăinuie prin timp.
Vernisajul expoziției „Mirifica Românie” va fi moderat de Andrada Cojocaru, președinte al Filialei Dolj a Uniunii Ziariștilor Profesioniști din România.
Invitat special, prof. univ. dr. habil. Sorin Liviu Damean, va susține prelegerea „Desăvârșirea Unității Naționale”, evocând semnificațiile adânci ale zilei de 1 Decembrie — ziua în care idealul unității s-a împlinit prin credință, sacrificiu și iubire de neam.
Atmosfera serii va fi desăvârșită prin momente muzicale susținute de Octavian Gorun (vioară) și Corina Stănescu (pian), artiști ai Filarmonicii „Oltenia” Craiova, care vor aduce armonie și sensibilitate acestei întâlniri cu arta și cu inima României.
În cadrul expoziției „Mirifica Românie”, publicul poate admira lucrările expuse de artiștii fotografi:
✓participanți din Craiova: Albiș Olguța, Bărăitaru Marina Gabriela, Boldîr Victor Cătălin, Călin Rucsandra, Cojocaru Andrada, Cojocaru Mihaela Eleonora, Corcoveanu Livia, Coșoveanu Cristiana, Floriganță Tiberiu Cristian, Gavrilă Anne-Marie, Georgescu Mircea, Marcu Cristina, Mirescu Silviu Cristian, Murarețu Mihai, Nițipir Marius, Nucă Ionelia, Obreja Cătălin, Roșu Anca, SAB Angelo, Tătaru Ioan Bogdan, Voicu Andi și Vochescu Gabriela.
✓participanți din țară: Agop Alexandra – București, Amarandei Gabriel – Iași, Arcu Cătălin – Florești, Cluj, Bercaru Adrian – București, Bucur Claudia – București, Ciobotaru Ioan – Rm. Vâlcea, Cruceru Valerian – Motru, Gorj, Dalea Petre – Reșița, Furdu Mircea Cristian – București, Iancu Daniela – Slatina, Olt, Jeno Major – Sibiu, Nețoiu Ion Claudiu – Baia de Aramă, Mehedinți, Pălădescu Diana – Iași, Pop D. Ovi – Oradea, Radu Iulian – Bacău, Rusu Adela – Oradea, Scubli Mariana – Sighetul Marmației, Urziceanu Ovidiu – Calafat.
✓participanți din diaspora: Gabriela Ivan – Roma, Italia.
„Prin această expoziție dorim să oferim publicului nu doar imagini, ci trăiri. Fiecare fotografie este o fereastră spre România pe care o purtăm în suflet — o Românie a luminii, a demnității și a bucuriei de a fi împreună.” — Asociația Artiștilor Fotografi „Dacia Malvensis”
Expoziția „Mirifica Românie” va putea fi vizitată în perioada 18 noiembrie – 15 decembrie 2025.

Stand-Up de austeritate cu SERGHEI - "Eu cu ce mai râd?"
2025-11-18 19:00 - 20:30 | Enoteca Social Bar, Calea Bucuresti 78a, Cladire de birouri Electroputere Parc, Craiova, Dolj, România
Stand-Up de austeritate cu SERGHEI – „Eu cu ce mai râd?”
Enoteca Social Bar, Craiova
Calea București
marți, 18 noiembrie, ora 19:00 acces de la 18:00
Acum, când simțim cu toții cum se strânge cureaua și „austeritate” a devenit cuvântul de ordine, apare o singură întrebare cu adevărat importantă: „Eu cu ce mai râd?”. Serghei vine cu propria sa Ordonanță de Urgență Comică, iar prima citire a serii îi va aparține lui Călin Gheorghiu care va avea o deschidere austeritară. Pregătiți-vă pentru un spectacol de stand-up comedy în care se aplică un nou pachet de măsuri: se taie din glumele proaste, se măresc premizele absurde și se majorează punchline-urile, ca să facă față inflației de motive de îngrijorare.

Filarmonica de Comedie
2025-11-18 19:30 - 21:10 | Teatrul Național Craiova – Sala Amza Pellea, Str. A. I. Cuza, nr. 11, Craiova, Dolj, 200585, România
Filarmonica de Comedie – 18 Noiembrie – Teatrul National „Marin Sorescu” Craiova
Un spectacol în ritm alert, alcătuit din cele mai savuroase miniaturi umoristice semnate de Radu Gabriel.
Pe scenă, cinci maeștri ai comediei – Radu Gabriel, Marius Florea Vizante, Gheorghe Ifrim, Ionuț Ciocia și Gabriel Vatavu – dau viață unor personaje memorabile:
Este satira unei Românii pestrițe, spusă cu umor fin, energie debordantă și joc actoricesc de clasă.
Un cocktail de scheciuri și scenete scrise pentru televiziune, acum trăite pe viu, în fața publicului. Dacă le-ai văzut la TV, acum le vei savura altfel. Dacă nu, pregătește-te pentru o întâlnire memorabilă cu comedia românească autentică.

Seminar „Oportunități de creștere și colaborare internațională pentru IMM-urile din Oltenia”
2025-11-19 10:00 - 12:00 | Universitatea din Craiova, Str. A. I. Cuza, nr. 13, Craiova, Dolj, România
𝐒𝐞𝐦𝐢𝐧𝐚𝐫 „𝐎𝐩𝐨𝐫𝐭𝐮𝐧𝐢𝐭𝐚̆𝐭̦𝐢 𝐝𝐞 𝐜𝐫𝐞𝐬̦𝐭𝐞𝐫𝐞 𝐬̦𝐢 𝐜𝐨𝐥𝐚𝐛𝐨𝐫𝐚𝐫𝐞 𝐢𝐧𝐭𝐞𝐫𝐧𝐚𝐭̦𝐢𝐨𝐧𝐚𝐥𝐚̆ 𝐩𝐞𝐧𝐭𝐫𝐮 𝐈𝐌𝐌-𝐮𝐫𝐢𝐥𝐞 𝐝𝐢𝐧 𝐎𝐥𝐭𝐞𝐧𝐢𝐚”

Universitatea din Craiova, în calitate de membru al rețelei Enterprise Europe Network, invită firme și stakeholderi din regiunea de Sud-Vest să participe la seminarul „Oportunități de creștere și colaborare internațională pentru IMM-urile din Oltenia”.

Evenimentul se va derula miercuri, 19 noiembrie, incepând cu ora 10,00, la sala 444.
––

Evenimentul este dedicat IMM-urilor din Oltenia care doresc să își accelereze dezvoltarea, să identifice noi oportunități de finanțare și să își extindă colaborările la nivel internațional.
e parcursul întâlnirii, participanții vor descoperi cum pot accesa servicii de sprijin EEN, programe europene pentru inovare și digitalizare, precum și instrumente practice pentru dezvoltarea afacerilor pe piețe externe. Evenimentul include prezentări utile, exemple reale de firme din regiune care au beneficiat de serviciile EEN, recomandări privind accesarea finanțărilor, dar și o sesiune aplicată de networking, în care companiile își pot identifica parteneri de afaceri sau oportunități concrete de colaborare. Agenda evenimentului poate fi consultată aici
Participarea este gratuită. Pentru informații suplimentare, vă rugăm să ne contactați la: tel. 0251.413.844 sau office.een@ucv.ro

Workshop Unlock Education – Escape Room & Creative Teaching
2025-11-19 14:00 - 16:00 | Biblioteca Județeană Alexandru și Aristia Aman, Str. M. Kogălniceanu, nr. 9, Craiova, Dolj, România
Invitație la workshopul „Unlock Education – Escape Room & Creative Teaching”

Vă invităm miercuri, 19 noiembrie, între orele 14:00–16:00, la Biblioteca Județeană „Alexandru si Aristia Aman”, sectia American Corner Craiova, la un workshop interactiv susținut de Associate Professor Patrick Murphy și Associate Professor Anne Lise Wie (Nord University, Norvegia).

O experiență practică și inovatoare de predare creativă și joc captivant, atelierul se bazează pe concepte de tip Escape Room și Storytelling, prin care lecțiile devin mai dinamice, colaborative și pline de sens.

Activitatea este deschisă profesorilor din toate disciplinele interesați de metode moderne de învățare prin joc, poveste și cooperare.

Vă rugăm confirmați prezența:

E-mail: level_up_now@yahoo.com
Telefon: 0784229147

Cum să furi un milionar
2025-11-19 19:00 - 20:30 | Filarmonica Oltenia, Calea Unirii, nr. 16, Craiova, Dolj, 200585, România
UM SA FURI UN MILIONAR

19 Noiembrie 2025 ora 19:00

Filarmonica de Stat Oltenia Craiova
Vreți să învățați cum se „fură” un milionar?
Comedia CUM SĂ FURI UN MILIONAR – în premieră pe țară – declanșează hohote nesfârșite de râs și sigur va fi foarte apreciată de spectatori! De ce? Foarte simplu… Îi are în distribuție pe unii dintre cei mai importanti actori ai momentului: Ilinca Goia , Silviu Biriș și Sergiu Costache.
Biletele se găsesc la casa de bilete a sălii de spectacol, online pe ticketstore.ro .
Vă așteptăm!
Un pont despre piesă!
Un patron, ajuns în culmea succesului, este acuzat de fraudă fiscală și riscă pușcăria. Oare „prietenii” l-au uitat? Confruntat cu urgența situației, se refugiază acasă la șoferul său, nebănuind că acesta e căsătorit cu cea mai întreprinzătoare, hotărâtă și ambițioasă dintre soții. Cineva trebuie să profite de împrejurare și să obțină maximum de beneficiu. Oare cine? Va invităm la comedia CUM SĂ FURI UN MILIONAR ca să vedeți și singuri și să participați la deznodământ.

Recital Tudor Gheorghe - Meditație la frunzele toamnei
2025-11-19 19:00 - 20:30 | Teatrul Național Craiova – Sala Amza Pellea, Str. A. I. Cuza, nr. 11, Craiova, Dolj, 200585, România
La 80 de ani, Maestrul Tudor Gheorghe continuă seria concertelor „The Best Of” cu cea de a doua parte, Meditație la Frunzele Toamnei, ce adună cele mai frumoase compoziții ale sale cu tematică de toamnă într-un eveniment cultural excepțional ce poartă aceeași amprentă de unicitate specifice concertelor Maestrului.
Acompaniat de această dată de corul și Orchestra Concertino, orchestrator și Dirijor, Marius Hristescu.
